ઈંગ્લેન્ડે ગઈકાલના સ્કોર 8 વિકેટે 260 રનથી આગળ રમવાનું શરૂ કર્યા બાદ આજે વધુ 11 રન બનાવી 2 વિકેટ ગુમાવી દીધી હતી. આજે પડેલી બે વિકેટોમાંથી એક સ્ટુઅર્ટ બ્રોડ (0) મોહમ્મદ શમીની બોલિંગમાં આઉટ થયો હતો જ્યારે સેમ કરન (46) રનઆઉટ થયો હતો. ઉલ્લેખનીય છે કે, ટેસ્ટના ત્રીજા દિવસે ઈંગ્લેન્ડે એક તબક્કે 122 રનમાં પાંચ વિકેટ ગુમાવી દીધી હતી. આ સમયે લાગતું હતું કે, ભારતને જીત માટે ખૂબ આસાન ટાર્ગેટ મળશે પણ એવું થયું નહીં. બટલર અને સેમ કરન ઉપરાંત બેન સ્ટોક્સ (30) લડાયક બેટિંગ કરતા ઈંગ્લેન્ડને મુશ્કેલીમાંથી બહાર કાઢી લીધું હતું.